|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/409** |
|  |  **(protokols Nr.15; 36.p.)** |

**Par nekustamā īpašuma Daukstu pagastā ar nosaukumu “Stāķi” atsavināšanu**

2023.gada 8.jūnijā Gulbenes novada pašvaldībā saņemts **Gulbenes novada Daukstu pagasta pārvaldes**, reģistrācijas numurs 40900015412, juridiskā adrese: Dārza iela 10, Stari, Daukstu pag., Gulbenes nov., LV-4417, 2023.gada 8.jūnija iesniegums Nr. DA/4.2/23/21 (dokumentu vadības sistēmā reģistrēts ar Nr. GND/5.13.3/23/1237-G), kurā lūgts no nekustamā īpašuma “Stāķi”, Daukstu pagasts, Gulbenes novads, kadastra numurs 5048 004 0141, sastāvā ietilpstošās zemes vienības ar kadastra apzīmējumu 50480040141 ar platību 3,6720 ha, atdalīt zemes vienības daļu uz kuras atrodas ēkas ar nenoskaidrotu piederību, bet atlikušo zemes vienības daļu nodot atsavināšanai, saskaņā ar to, ka zemes vienības lietošanas mērķis ir zeme, uz kuras galvenā saimnieciskā darbība ir lauksaimniecība, taču zemes vienība daļēji aizaug ar krūmiem, līdz ar ko, to nav saimnieciski izdevīgi uzturēt kā lauksaimniecībā izmantojamo zemi un tā netiks izmantota pašvaldības autonomo funkciju veikšanai.

Gulbenes novada pašvaldības dome 2023.gada 27.jūlijā pieņēma lēmumu Nr. GND/2023/722 “Par Daukstu pagasta nekustamā īpašuma “Stāķi” sastāva grozīšanu” (protokols Nr. 10; 56.p.), ar kuru nolēma atdalīt no nekustamā īpašuma “Stāķi”, Daukstu pagasts, Gulbenes novads, kadastra numurs 5048 004 0141, sastāvā ietilpstošās zemes vienības ar kadastra apzīmējumu 5048 004 0141, 3,6750 ha platībā, zemesgabalu ar aptuveno platību 0,45 ha ēku (būvju) uzturēšanai un apsaimniekošanai un zemesgabalu 0,6 ha platībā ēku (būvju) uzturēšanai un apsaimniekošanai, kā arī saglabāt jaunizveidoto zemes vienību ar aptuveno platību 2,625 ha nekustamā īpašuma ar nosaukumu “Stāķi”, Daukstu pagasts, Gulbenes novads, kadastra numurs 5048 004 0141, sastāvā, noteikt zemes lietošanas mērķi – zeme, uz kuras galvenā saimnieciskā darbība ir lauksaimniecība (NĪLM kods 0101).

Gulbenes novada pašvaldības īpašuma tiesības uz nekustamo īpašumu “Stāķi”, Daukstu pagasts, Gulbenes novads, kadastra numurs 5048 004 0141, kas sastāv no zemes vienības ar kadastra apzīmējumu 50480040417 ar platību 2,46 ha (pēc kadastrālās uzmērīšanas), t.sk. uz tās esošās mežaudzes ar platību 1,35 ha, ir reģistrētas Daukstu pagasta zemesgrāmatas nodalījumā Nr. 100000842496.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Daukstu pagastā ar nosaukumu “Stāķi”, kadastra numurs 5048 004 0141, kas sastāv no zemes vienības ar kadastra apzīmējumu 50480040417 ar platību 2,46 ha, t.sk. uz tās esošās mežaudzes ar platību 1,35 ha, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis